آنند نرائن ملا

مُلا، آنند نرائن (1901 - 1997) ایک کشمیری الاصل برہمن تھے۔ جن کی پیدائش اور تربیت لکھنؤ میں ہوئی۔ والد کا نام جسٹس جگت نرائن تھا۔ 1921 میں کیننگ کالج لکھنؤ سے بے۔ اے۔ کیا۔ پھر 1923 میں لکھنؤ یونیورسٹی سے ایم۔ اے۔ کرنے کے بعد وکالت کے پیشے سے وابستہ ہو گئے۔ 1954 میں وہ الہ آباد ہائی کورٹ کے جج مقرر ہوئے۔ 1968 میں وہ لوک سبھا کے لیے منتخب ہوئے۔ اس کے بعد دو بار راجیہ سبھاکے ارکان بنائے گئے۔

آنند نرائن ملا کی زندگی اردو کی خدمت اور اردو کی ترویج و ترقی کے لیے کوشش اور محنت سے عبارت ہے۔ وہ اردو کے مختلف بڑے اداروں میں اعلٰی عہدوں پر رہے۔ ان کی انجمن ترقی اردو (ہند) کی صدارت (1969 تا 1983) کے زمانے میں انجمن نے بہت ترقی کی۔ وہ حکومت ہند کے ترقی اردو بورڈ کے نائب صدر رہے۔ اتر پردیش اردو اکادمی کے صدر کی حیثیت سے عرصے تک کام کیا۔ حکومت اتر پردیش کی فخر الدین علی احمد یادگاری کمیٹی برائے ترقی اردو کے بھی وہ بنیاد گزار صدر تھے۔ آنند نرائن ملا کا سیاسی مزاج مہاتما گاندھی اور پنڈت نہرو کے تصورات کے زیر سایہ پروان چڑھا تھا۔ ان کی شاعری میں حب الوطنی اور جذبہ قومی یک جہتی کے ساتھ ایک فکری میلان بھی ہے۔ نظم اور غزل دونوں میں انھوں نے قابلِ قدر کارنامے انجام دیے اور نثر میں بھی بہت کچھ لکھا۔
آنند نرائن ملا کے پانچ مجموعہ کلام شائع ہوئے۔ "جوئے شیر" (1949)، "کچھ ذرے کچھ تارے " (1959)، "میری حدیثِ عمرِ گریزاں " (1963)، "سیاہی کی ایک بوند" (1973)، "کربِ آگہی"، (1977)۔ انھیں 1964 میں ساہتیہ اکیڈمی انعام بھی ملا۔ انھوں نے چند طویل نظمیں بھی لکھی ہیں۔ مثلاً "اندھیر نگری میں دیپ جلائیں " اور "اور ایک دن انسان جاگے گا"۔

حولہ جات

زمرہ:1901ء کی پیدائشیں
زمرہ:1997ء کی وفیات
زمرہ:اتر پردیش سے راجیہ سبھا کے ارکان
زمرہ:اتر پردیش کے شعرا
زمرہ:اردو شعرا
زمرہ:بیسویں صدی کے بھارتی شعرا
زمرہ:بیسویں صدی کے بھارتی مرد مصنفین
زمرہ:بیسویں صدی کے مرد مصنفین
زمرہ:بھارتی اردو شعرا
زمرہ:بھارتی مرد شعرا
زمرہ:چوتھی لوک سبھا کے ارکان
زمرہ:ساہتیہ اکیڈمی اعزاز یافتگان برائے اردو ادب
زمرہ:کشمیری شخصیات
زمرہ:کشمیری مصنفین
زمرہ:لکھنؤ کے سیاست دان
زمرہ:لوک سبھا اراکین از اترپردیش
زمرہ:ویکی ڈیٹا سے مختلف مختصر وضاحت
زمرہ:کشمیری برہمن
زمرہ:کشمیری پنڈت
زمرہ:سیاست دان
زمرہ:اراکین راجیہ سبھا